སློབ་གྲྭའི་སློབ་གསོ་དེ་ཐུན་མོང་མ་ཡིན་པའི་ལག་ལེན་གྱི་བྱེད་སྒོའི་རིགས་ཤིག་ཡིན་པས།དེའི་ཐུན་མིན་རང་བཞིན་ནི་བྱེད་སྒོ་སྤེལ་མཁན་དང་སྤེལ་ཡུལ་ཀུན་གསོན་པོ་ཡིན་ཞིང་།ཕྱོགས་གཉིས་ཀའི་བྱེད་སྒོའི་ནང་དོན་དག་སྐད་ཆ་ལ་བརྟེན་ཅིང་བྱེད་སྒོའི་ཐོན་རྫས་ཏེ་ཤེས་ཡོན་ཅན་དུ་གྱུར་ནས་སྤྱི་ཚོགས་ཀྱི་ཁྱབ་ཁོངས་ངེས་ཅན་དང་རིག་གནས་ཀྱི་ཁོར་ཡུག་ངེས་ཅན་ཁྲོད་དུ་སྤེལ་བ་མ་ཟད།རིག་གནས་དེ་གསར་བཟོ་བྱས་མྱོང་བའི་མི་ཚོགས་སུ་སྤེལ་བ་ཡིན་སྟབས།སློབ་གསོའི་བྱེད་སྒོའི་ཕྱོགས་གཉིས་ཀར་ཕན་ཚུན་འབྲེལ་ལམ་འཛུགས་རེས་དང་ཤེས་རིག་བརྒྱུད་སྤྲོད།སློབ་ཁྲིད་ཀྱི་གནས་ཚུལ་ཕྱིར་ལྡོག་བྱེད་པ་སོགས་ཀྱི་གཞི་རྩའི་ཐབས་ལམ་མམ་སྐད་ཆའི་གནད་དོན་ནི་ཆེས་རྩ་བ་དང་ཆེས་གནད་འགག་གིི་གནད་དོན་ཞིག་ཏུ་གྱུར།རྒྱུ་མཚན་ནི་དེ་ཉིད་ལག་ལེན་གྱི་བྱེད་སྒོ་དངོས་སུ་སྤེལ་བ་ལ་ཕན་མིན་དང་ཕན་པའི་ཚད་གཞིའི་མཐོ་དམའ་ལ་ཐུག་ཡོད།